google/wiki40b huggingface dataset:
Konservatorium

Konservatorium, også kalt musikkonservatorium, er en offentlig eller privat høyere læreanstalt til utdannelse i musikk.
Historisk drev musikkonservatorier ofte både profesjonell utdannelse av musikere og fritidsundervisning, særlig av barn og unge. Fritidsundervisningen hadde dels et allmenndannelseselement, siden musikkundervisning på grunnleggende og middels nivå var relativt vanlig i borgerlige miljøer som en del av allmenndannelsen, og dels et rekrutteringselement, gjennom at musikalske talenter som senere gikk videre med en mer profesjonell musikkutdannelse gjerne begynte på fritidsundervisningen og ble oppdaget der.
I dag er betegnelsen konservatorium ikke like mye brukt som tidligere, og det er et tydeligere skille mellom institusjoner som gir fritidsundervisning og profesjonell utdannelse i musikk. De sistnevnte har i mange tilfeller fått status som høyskole eller i noen land universitet.
Synkronsvømming under Sentralamerikanske og karibiske leker 1993

Synkronsvømming under Sentralamerikanske og karibiske leker 1993. Synkronsvømming var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var femte gangen som synkronsvømming var med i de sentralamerikanske og karibiske leker. Det var tre øvelser, solo, duett og lag, kun for kvinner. Mexico ble beste nasjon med to gullmedaljer foran Venezuela med en.
Transcendentaletyde nr. 12 i b-moll (Liszt)

Transcendentaletyde nr. 12 i b-moll («Chasse-Neige») er den aller siste av Transcendentaletydene til den ungarske komponisten Franz Liszt. Stykket er for piano, og ble første gang utgitt i 1826 i en samling kalt Étude en douze exercices. Den tredje (og mest spilte) versjonen ble utgitt i 1852, og det var også da den fikk det programmatiske tilnavnet "Chasse-Neige". Navnet kan best oversettes til «snøstorm»; etyden blir da med andre ord et musikalsk bilde på kastevinder som virvler snø opp i luften.

Tekniske utfordringer

Etyden er en studie i tremoloer for begge hender. Det er også dette som fører til den ønskede «snøstorm-effekten». Melodien bytter hele tiden mellom hendene, og ofte må samme hånd spille både tremoloer og melodi på én og samme tid. Kryssende rytmer og raske kromatiske skalaer i begge hender er andre vanskeligheter pianisten støter på i stykket. Etyden starter og slutter rolig, mens midtpartiet inneholder kraftige klimaks.
Villa Dammann

Kulturminne

Villa Dammann er et kulturminne og har nummer 86193 i Riksantikvarens kulturminnebase.
Interlingua

Interlingua (Latino Sine Flexione)

Latino Sine Flexione (forkortelse LSF – på norsk: Latin uten bøyinger) ble publisert av den kjente italienske matematikeren Giuseppe Peano i 1903.
Det er, som navnet sier, bygd på Latin, men uten de mange bøyingene i kasus, tider osv. som gjør dette språket så vanskelig å lære.
Latino Sine Flexione ble senere omdøpt til Interlingua.
For å unngå forvekslinger, skriver litteraturen om planspråk ofte Interlingua/LSF, i motsetning til det 
nyere språket (omtalt nedafor) som kalles Interlingua/IALA.
Etter 1950 har Interlingua/LSF vært lite brukt.
For nærmere beskrivelse, se artikkel om Latino Sine Flexione.

Interlingua (IALA)

Det språket som i dag er mest kjent som Interlingua, ble utarbeidet av The International Auxilliary Language Association (forkortelse IALA – på norsk: Organisasjonen for internasjonale hjelpespråk).
IALA startet i 1924, og arbeidet fra 1937 med å utvikle et nytt internasjonalt hjelpespråk. Det ble offentliggjort av organisasjonens siste leder, Alexander Gode, i 1951.
IALA ga ut en grammatikk, en  27 000 ords ordbok (bare fra Interlingua til engelsk) og introduksjonsboka Interlingua a Prime Vista (Interlingua ved første blikk).
Språkets vokabular består hovedsakelig av fellesromanske ord; den aktuelle formen og stavemåten til ordene er laget på grunnlag av det som er mest utbredt blant de europeiske språkene. Hovedhensikten til språket er at ordene skal kunne gjenkjennes og forstås av europeiske språkbrukere, uten å trenge opplæring i Interlingua.
Interlingua er lett for folk som kan f.eks. engelsk og fransk, eller på andre måter har lært mange latinske ordrøtter (bl. a. mange leger og apotekere). En som snakker Interlingua, kan også håpe å bli forstått av velvillige folk i Italia og Spania. For brukere av germanske eller slaviske språk som ikke kan latinske fremmedspråk, er Interlingua derimot ikke forståelig.
På 1950-tallet ble Interlingua brukt i en viss grad til resymeer i en del vitenskapelige tidsskrifter, særlig om medisin, men det har avtatt senere. Språket var heller aldri i nærheten av å rokke den totale dominansen til engelsk i slik publisering.
Litteraturen på Interlingua omfatter hundrevis av bøker og mange titalls tidsskrifter. Lærebøker, tekster og diskusjonsgrupper som bruker Interlingua fins på Internett. En Wikipedia på Interlingua hadde i desember 2005 like under 3 000 artikler. Per oktober 2001 er der 9394 artikler.
Organisasjoner som arbeider for Interlingua fins i mange land, bl.a. i Norge og Sverige. De har internasjonale kongresser der Interlingua er eneste bruksspråk. Antall brukere anslås til 1 500.
Selv om det aldri har oppnådd samme oppslutning som Esperanto, er Interlingua et av de fire kunstige språk som har fått størst utbredelse (etter Esperanto, Volapük og Ido). I dag er Interlingua trolig det nest mest brukte kunstige språket i verden.
Tao Yuanming

Liv og virke

Hans familie var fattig, men velutdannet, noe som gjorde det mulig for Tao å studere noveller og klassisk konfuciansk litteratur. 
Tao begynte i 392 å virke som lokal mandarin og hadde forskjellige embeder frem til 406 da han fratrådte som guvernør av P'eng-tse. Tao vantrivdes med all korrupsjon og trakk seg tilbake til sin gård der han levde resten av sitt liv med sin familie. Han tilbragte sin tid med jordbruk, poesi og vin. Hans poesi berører primært naturen og livet sett gjennom bondens øyne, men tar også opp politiske og filosofiske spørsmål på et svært enkelt og jordnært vis. Han sies å ha skrevet sin poesi med et klart sinn noe som tillot ham å formidle sann poesi. 
Hans kanskje mest innflytelserike verk er den korte Fortellingen om ferskenblomstkilden der Tao gir sin versjon av et jordisk paradis. Ferskenblomstringskilden (桃花源, Tao Hua Yuan) er senere blitt et standard uttrykk på kinesisk for utopia.
Iberoamerikansk mesterskap i triatlon 2018

Iberoamerikansk mesterskap i triatlon 2018 (mellomdistanse) ble arrangert 24. februar 2018 i Havanna på Cuba.
Hov kirke (Sunndal)

Tidligere kirkebygg

Det er usikkert hvor mange kirkebygg det har vært på Hov i Sunndal. Hov er nevnt som eget sogn på 1300-tallet og hadde da trolig egen kirke. Det som trolig var en stavkirke fra middelalderen brant ned 6. mai 1647. Til erstatning for den nedbrente ble det reist en korskirke av tømmer og den sto klar i 1649 eller 1650. Allerede på begynnelsen av 1700-tallet var tømmerbygningen i dårlig forfatning («brøstfeldig» og råtten) og blåste ned i 1725. Ny korskirke av tømmer sto klar i 1726, denne bygningen ble svært skadet av snøras i mars 1727 og ny kirke ble reist i 1729 dels med gjenbruk av tømmeret. Bygget fra 1729 var en korskirke med tårn. Dette bygget ble skadet av lufttrykk fra snøras i 1820 og i 1849, og sognepresten bemerket at den gamle kirke «hælder nu til alle sider». Tross dårlig stand ble bygget stående. Tegninger til kirke utført av arkitekt Holtermann ble godkjent i 1859 og nytt bygg ble satt opp ved siden av det gamle og vigslet i mai 1864. Bygget fra 1864 var i tømmer og utformet som en avlang åttekant med firkantet tilbygg for sakristi og inngangsparti i henholdsvis øst og vest. Byggmester Ole P. Tøfte (eller Tofte) som tidligere hadde bygget tre åttekantkirker ble ikke betrodd dette oppdraget. Tøfte skal ha sagt at bygget ikke ville holde i 20 år. Søndag 20. januar 1884 ble gudstjenesten avbrutt på grunn av kraftig vind som gjorde stor skade på bygget. 22. februar 1885 ble bygget knust til pinneved av vind, kirkeklokkene og kalken var uskadd. Da Knud Knudsen passerte stedet i 1863 noterte han at Hov kirke var en laftet kirke formet som en «avlang åttekant, like som den i Kleve utsokn til Bolsø». Kleive kirke var da nybygd og Knudsen hadde passert Kleive litt tidligere samme reise.
Gerhard Schønings tegning fra august 1773 viser en kirke med korsform med takrytter over krysset, den hadde fire vinduer og inngang til koret fra øst, inngang i tverrarm fra sør og trolig også fra vest.
I 1868 blåste også kirken ned, og det ble satt i gang kronerulling (hvor blant andre Barbara Arbuthnott bidro) for ny kirke. Den 85 år gamle byggmesteren Ole Tøfte (som bygget blant annet Romfo kirke) skal ifølge historien ha uttalt at kirken var for høy og smal, den kom ikke til å stå i 30 år.
Daniel Schmidt

Landslaget

Daniel Schmidt spilte én landskamp for Japans herrelandslag.
Varangerhalvøya nasjonalpark

Geografi, landskap, geologi

Nasjonalparken dekker det meste av halvøya, unntatt den bebygde delen langs kysten. En lav fjellrygg, med Skipskjølen (633 moh) som høyeste punkt, går gjennom området i øst-vestlig retning og utgjør vannskille. 
Landskapet på Varangerhalvøya er gammelt i skandinavisk målestokk, og det er i stor grad formet før istidene. Innlandsisene fra de siste istidene lå fastfrosset over store deler av halvøya, og endret dermed i liten grad landskapet. De store blokkmarksområdene antas å være svært gamle, fra før siste istid. I tillegg til blokkmarken er spylerennene og ringformede steinformasjoner karakteristiske landskapselement.

Kulturminner

Det finnes viktige samiske helligdommer, offerplasser, en rekke fangstanlegg for villreinfangst og andre spor som kjøttgjemmer, teltringer mv. De eldste kulturminnene er datert til før år 4500 f.Kr.
Mest bemerkelsesverdige er de store fangstanleggene med ledegjerder i stein over flere kilometer som ligger langt inne på halvøya. Anleggene ender i en stor steinring rundt en lokal høyde, plassert slik at reinen ikke kunne se gjerdet på motsatt side når den sprang langs gjerdet. Disse store gjerdeanleggene antas å være yngre enn de mer tradisjonelle fangstgropsystemene som ligger nærmere kysten. En teori er at de store fangstanleggene ble bygd da villreinen ble mindre vanlig omkring 1500-tallet, dvs. at de er av forholdsvis ny dato. Anleggene er synlige på ortofoto for den som vet hvor man skal se.

Forvaltning og bruk av området

Ivaretakelse av naturgrunnlaget innenfor nasjonalparken er viktig for samisk kultur og næringsutnyttelse. Området skal, ifølge verneforskriften, kunne brukes til reindrift. 
Nasjonalparken er godt egnet for friluftsliv både sommer og vinter, også med sykkel. Terrenget er lettgått over store områder. Avstandene er likevel store og elvene kan være vanskelige å krysse. Området er populært blant fritidsfiskere, og det kan være trengsel ved de beste fiskestedene.
Solan (distrikt)

Demografi

Ved folketellingen i 2011 var det 576 670 innbyggere i distriktet, mot 500 557 i 2001. Den urbane befolkningen utgjør 17,70 % av befolkningen.
Barn i alderen 0 til 6 år utgjorde 11,51 % i 2011 mot 13,27 % i 2001. Antallet jenter i den alderen per tusen gutter er 899 i 2011 mot 900 i 2001.
Dark End of the Street

«Dark End of the Street» er en sang skrevet av Dan Penn og Chips Moman som ble spilt inn og gitt ut på singel med James Carr i 1967. Sangen ble også gitt ut på albumet You Got My Mind Messed Up senere samme år.
Ann-Margret og Lee Hazlewood spilte inn sangen og ga den ut på albumet The Cowboy & The Lady i 1969.
Simatai

Simatai (kinesisk: 司马台, pinyin: Sīmǎtái ) er en seksjon av Den store kinesiske mur. Den er 120 km nordøst for Beijing, nord i fylket Miyun, som utgjør en del av byprovinsen Beijing.
Denne delen av muren er blant de få der man fortsatt kan se opprinnelige deler av muren som den fremsto under Ming-dynastiet.
Simatai-partiet av Den kinesiske mur er 5,4 km lang og har 35 tårn. UNESCO har gjort Simatai-delen av muren til del av Verdensarven.
Ikon (kristendom)

Et ikon, av gresk eikon («bilde»), er et religiøst maleri i kristendommen, vanligvis utført på tre. Ikoner er tradisjonsbundet og har en kristen ikonografi.
I Den ortodokse kirke spiller ikonet en svært viktig rolle. Ikonet er en forkynnelse av Guds ord i form, farge og skjønnhet. Ikonene viser Jesus Kristus, Guds mor, andre helgener og hendelser fra Bibelen.
Ikonene er «lysende» bilder, ofte med gull, fordi de reflekterer den himmelske virkeligheten. De kan forstås som «vinduer» til den guddommelige verden, og har derfor en rituell funksjon i ortodoks kult.
Skredoverbygg

Et skredoverbygg eller rasoverbygg er et byggverk satt opp over vei eller jernbane for å verne mot skred. Et skredoverbygg kan ha åpninger i den sida som vender ut for å slippe inn dagslys og gi ventilasjon. Statens vegvesen har regler for bygging av skredoverbygg.
Snøoverbygg er satt opp for å verne mot fokksnø eller drivsnø, bl.a. på Bergensbanen. Snøoverbygg er vanligvis ikke dimensjonert for å verne mot skred.
«Kongo» (1912)

Karriere

Deltok i operasjonene mot den britiske "Force Z".

Deltok i operasjonene mot Midway som en del av invasjonsstyrken.
Guadalcanal: Bombarderte flyplassen "Henderson Field" natt til 14. oktober 1942.
Marianene, juni 1944.
Leyte, oktober 1944.
Ula (Larvik)

Ula er et tettsted ut mot Skagerrak ytterst på Torsøyhalvøya i Larvik kommune. Opphavet er det norrøne ordet urd, som betyr «ur», «steinur». På 1800 tallet var Ula et kjent lossted hvor blant annet losen Ulabrand (Anders Jacob Johansen 1815-1881) hadde sitt virke. Ula har en befolkning på ca. 200 fastboende, men dette mangedobles i sommerhalvåret. I dag er Ula mest kjent som et sommersted med svaberg, badestrender, campingplass og mange fritidsboliger. Ula Vel og Båthavnforening driver servicetjeneste og gjestebrygge for båtturister i sommersesongen. Trubaduren Louis Jacoby (født 1952) er bosatt i Ula.

Sommer og musikk i Ula (SMULA)

SMULA er navnet på en familiefestival, som har blitt arrangert hvert år siden 2001. I 2008 ble den avholdt 17. juli–21. juli 2008. Blant artistene som opptrådte var Krohn & Lohne, Røshsnes Jazzband, Christiania Fusel & Blaagress (med blant annet Øystein Sunde og Kari Svendsen), Ila Auto samt Odd Børretzen.

Ula-valsen

Melodi og tekst er ved Arnold Jacoby. Ula-valsen ble spilt inn på 78-plate og single av Jens Book-Jenssen, Sjømannskvartetten og Carsten Kloumans orkester (HMV A.L. 6068) i 1958.
USA-mesterskapet i motbakkeløp 2009

USA-mesterskapet i motbakkeløp 2009 ble arrangert 28. juli 2009, i North Conway i New Hampshire i USA. 
Mesterskapet ble arrangert sammen med NACAC-mesterskapet i motbakkeløp 2009.
Ragnar Lodbrok

Ragnar Lodbrok (norrønt Ragnarr Loðbrók) var en mytisk delvis svensk og dansk småkonge som levde en gang på 700- og 800-tallet. I henhold til krønikeskriveren Saxo Grammaticus hørte Ragnar til den svenske Ynglingeætten. Både Saxo og islandske kilder har beskrevet ham som sønn av Sigurd Ring, en svensk konge som etter sigende skal ha erobret Danmark, men kildene strides om Ragnar bodde i Sverige eller i Danmark.
Rytmisk gymnastikk under Sommer-OL 1984

Rytmisk gymnastikk under Sommer-OL 1984 ble arrangert fra 9. til 11. august i UCLAs Pauley Pavilion. Dette var første gang øvelsen var en del av gymnastikk under sommer-OL. Øvelsen ble hardt rammet av den Sovjet-ledede boikotten, som innebar at de seks beste utøverne fra VM året før uteble fra mesterskapet.
Celarchus

Utseende

Små (vingespenn 20-25 millimeter) blåvinger med avrundede vinger uten stjerter på bakvingen. Hunnen er mørkbrun med store, hvite felter i midten av vingene. Hannens overside er blå med mørke ytterkanter. Undersiden er lysgrå med små, svarte flekker.

Utbredelse

Slekten er utbredt på Borneo og Filippinene.
Korsikas flagg

Korsikas flagg består av en hvit duk med et Maurerehode i svart. Flagget er øyas historiske og kan som sådant benyttes i noen offisielle sammenhenger selv om det ikke er offisielt anerkjent. Maurerhodet som Korsikas våpen og flagg har en århundrelang historie, men opphavet er omdiskutert. Det har vært i bruk siden 1300-tallet. 
Maurerhodet inngår også i naboøya Sardinias våpen og flagg, samt i våpenet for pave Benedikt XVI. I sistnevnte våpen representerer hodet det heraldiske merket til byen Freising i Tyskland.
Liechtensteins geografi

Klima

Klimaet i Liechtenstein er sterkt preget av Alpene som omgir landet i alle retninger. Her finnes mange dype og små daler, og klimaet i dalene er ofte ganske forskjellig fra klimaet i høyden. Dalene og fjellsidene som vender mot nord er ofte kalde med mye skyet vær om vinteren. Av og til kan kraftig fønvind presse temperaturene opp i 10ºC og høyere, mens sørvendte sider ofte har mer sol om vinteren. Nettene holder seg kalde til ut i mai, men fra da av kan ettermiddagene ofte by på behagelige temperaturer med unntak av enkelte regnbyger nå og da. Varmen fra sommersolen fører ofte til tordenvær om sommeren. September og tidlig oktober er den tørreste og mest tempererte tiden på året.
Den standhaftige tinnsoldat (eventyr)

Den standhaftige tinnsoldat (dansk: Den standhaftige Tinsoldat) er et eventyr skrevet av H.C. Andersen i 1838. 
Historien handler om en gutt som får 25 tinnsoldater til sin fødselsdag. Den ene figuren, som har bare ett ben fordi det ikke var nok tinn i støpeskjeen, forelsker seg i en liten jomfru av papir som danser ballett på ett ben foran et lekeslott. 
Ivo Caprino lagde en tretten minutters dukkefilm med samme navn i 1955.
Artux

Artux (kinesisk: 阿图什; pinyin: Ātúshí; uigursk: ئاتۇش / Atuş) er et byfylke i det autonome prefektur Kizilsu helt vest i den autonome region Xinjiang i Folkerepublikken Kina.
Befolkningen var på 190 882 innbyggere i 1999.
Fylket ligger dels sør i Tianshanfjellene, og nordvest i Tarimbassenget. Gjennomsnittlig årstemperatur er 12 ℃, nedbørsmengden 80 millimeter. Artux' økonomi baserer seg primært på jordbruk (bomull, druer, sauer).

Kulturminner

Aibifu-Aijiemu-mausoleet (Aibifu•Aijiemu mazha, 艾比甫•艾洁木麻扎) fra Qingdynastiets tid ble i 2006 oppført på Folkerepublikken Kinas liste over kulturminner.

Samferdsel

Artux betjenes av Nanjiangjernbanen og av Kinas riksvei 314.
Syverudbekken

Syverudbekken har utspring i Østensjøvannet (Ås) 90,4 meter over havet, og renner ned til Årungen 33 meter over havet. Daldraget hvor Syverudbekken renner er ravinert. Den nedre del av bekken er sterkt meandrerende gjennom tett og frodig vegetasjon, og det går en natursti ved denne delen av Syverudbekken. Det er rester av industriaktivitet ved Syverudfossen; mølle, sag og damanlegg (jfr. Sagstua like ved). Noe lenger opp i bekkeløpet lå Dylterud teglverk, som leverte teglstein til Ås kirke. Teglverket var i drift fram til 1860.
Øvre del av bekken, omtrent fra Bølstad bru, heter Bølstadbekken. 
Ved Bølstad krysser den gamle kongeveien mellom Nordby og Ås kirke. Rester av den gamle brua finnes, og er idag under rekonstruksjon for gang- og sykkeltrafikk. Nyere vei er lagt i en sving 150 meter lenger øst for å redusere stigningen. 
Nær bekken ved Bølstad ligger også et avfallsdeponi, samt en gjenbruksstasjon for Ås kommune. Sigevannet blir renset i et renseanlegg før utslipp til bekken.
Sammenføyning (grunneiendom)

Sammenføyning av eiendom(er) er en registrering hos tinglysingsmyndigheten, der to eller flere eiendommer blir slått sammen til én i matrikkelen. Slik sammenføyning skjer ved at grunneieren undertegner en sammenføyningsbegjæring for de eiendommene han ønsker sammenføyd. Hensikten er å forenkle oversikten og arbeidet både for grunneieren og for offentlig myndighet. Sammenføyning av eiendommer er gratis i Norge.
Krav om sammenføyning sendes til oppmålingsmyndiheten i vedkommende kommune, som attesterer, og sender videre til tinglysing.
Yoshiakioclytus

Utseende

Middelsstore, langbeinte, noe maurlignende, matte, brune til svarte trebukker. Antennene er tynne og noe lengre enn kroppen. Pronotum er nesten kulerundt, innsnevret ved roten slik at det blir en tydelig innskjæring mellom pronotum og dekkvingene. Dekkvingene er jevnbrede, gjerne brunrøde ved roten og mørkere lengre bak. Beina, særlig bakbeina, er lange og tynne.

Levevis

Larvene utvikler seg i hard og tørr, død ved på greiner og stammer. Billene klekkes vanligvis om høsten og overvintrer som nyklekte voksne under barken på det døde treet. De besøker gjerne blomster.

Utbredelse

Slekten er utbredt i det sørlige Kina inkludert Taiwan.
Norgesglasset (NRK)

Norgesglasset er et norsk radioprogram som har gått på NRK Radio siden 1994. Det er et informasjonsprogram om trivielle ting. Programmet sendes alle hverdager og søndager på NRK P1 fra klokken 12 til 14. Pål Hovengen Plassen har vært programleder siden 2007. Tidligere programledere har vært Hans-Petter Jacobsen, Stig Hernes og Arild Opheim.
Norgesglasset er blant de mest hørte radioprogrammene i Norge. Tall fra 2006 viste at programmet var det sjette mest hørte programmet i Norge. Det hadde drøyt 800 000 daglige lyttere og en lytterandel på litt over 20 %.
Programmet har hatt flere faste kåsører, blant andre Nils Chr. Geelmuyden, Per Inge Torkelsen, Halvard C. Hanssen, Ingvild Wedaa Tennfjord, Tron Soot-Ryen, Marianne Meløy og Linda Eide.
Første sending gikk 29. august 1994 med programleder Hans-Petter Jacobsen, og var i starten på én time, med reportasjemagasin med musikk mellom reportasjene.
Norgesglasset og redaksjonens journalister har flere ganger vunnet priser i Prix Radio.
Norgesglasset legges ned i januar 2020.
Aneflus

Utseende

Middelsstore, avlange, matte, brune eller brunsvarte trebukker. Antennene er tynne og noe lengre enn kroppen. Pronotum er sylindrisk til tønneformet, litt lengre enn bredt. Dekkvingene er jevnbrede, ofte med en lang, tynn tann i spissen, beina slanke.

Levevis

Larvene lever i død ved, mest av løvtrær.

Utbredelse

Slekten er utbredt i det sørvestlige USA og Mellom-Amerika.
Fargo (spillefilm)

Handling

Den norskættede bilselgeren Jerry Lundegaard (William H. Macy) trues av konkurs. Hans styrtrike svigerfar vil ikke hjelpe ham i denne krisen.
Jerry er villig til å gjøre alt for å slippe unna den økonomiske knipa, så han tilkaller to hardbarka kriminelle (spilt av Steve Buscemi og Peter Stormare). Jerry leier skurkene til å kidnappe sin egen kone. Dermed vil svigerfaren betale skurkene løsepenger, som deretter sendes til Jerrys egen lomme.
Men under kidnappingen kommer skurkene "i skade" for å drepe en politimann og to vitner. Det hele utvikler seg til et drama der alt som kan gå galt, går galt.

TV-serie

Våren 2014 hadde den amerikanske TV-serien Fargo premie. Den bygger fritt på de norsk-amerikanske miljøene i Choen-brødrenes spillefilm og har Martin Freeman, Billy Bob Thornton, Allison Tolman og Colin Hanks i hovedrollene.